S-1169/2021

Mál þetta, sem dómtekið var 5. maí sl., er höfðað með ákæru, útgefinni af lögreglustjóranum á höfuðborgarsvæðinu 23. febrúar 2021, á hendur S-kk-þgf P-kk-þgf S-kk-þgf, kt. 040487- 2719, ótilgreindu heimilisfangi, Reykjavík, nú til dvalar á fangelsinu að Kvíabryggju, fyrir eftirtalin hegningar- og sérrefsilagabrot:

1. Fíkniefnalagabrot með því að hafa, aðfaranótt 26. júlí 2020, haft í vörslum sínum 1,39 gaf maríhúana sem fannst við líkamsleit lögreglu á ákærða á lögreglustöðinni á Hverfisgötu í Reykjavík.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Húsbrot með því að hafa, aðfaranótt miðvikudagsins 29. júlí 2020, farið í heimildarleysi inn húsnæði Sam- félagsins ehf. að Álfabakka 8 í Reykjavík.

Telst þetta varða við 1. mgr. 231. gr. almennra hegningarlaga nr. 19/1940.

3. Þjófnað með því að hafa, fimmtudaginn 30. júlí 2020, stolið reiðhjóli af gerðinni Cube, en ákærði stal hjólinu þar sem því hafði verið lagt að Snorrabraut í Reykjavík.

Telst þetta varða við 244. gr. almennra hegningarlaga nr. 19/1940.

4. Þjófnað með því að hafa, föstudaginn 31. ágúst 2020, stolið úr verslun Nettó að Fiskislóð 3 í Reykjavík, einni dós af Difi hárvaxi að söluverðmæti 2.099 kr.

Telst þetta varða við 244. gr. almennra hegningarlaga nr. 19/1940.

5. Þjófnað með því að hafa, föstudaginn 4. september 2020, stolið úr verslun Bónus að Skipholti í Reykjavík, vörum samtals að söluverðmæti 29.013 kr.

Telst þetta varða við 244. gr. almennra hegningarlaga nr. 19/1940.

6. Þjófnað með því að hafa, sunnudaginn 6. september 2020, farið inn í bifreiðina PK- 5 76 við Ármúla í Reykjavík, og stolið úr bifreiðinni eftirtöldum munum að óþekktu verðmæti:

Munanúmer: Lýsing munar: Fjöldi:528173 Camouflage íþróttatösku 1 stk.

528174 Camouflage bakpoka 1 stk.

528174 Greiðslukorti í eigu A-kvk-ef Ó-kvk-ef H-kvk-ef 1 stk.

528175 Leðurjakka af gerðinni Atmosphere 1 stk.

528176 R-x-x B-x-x sólgleraugum 1 stk.

528177 JBL hátalara 1 stk.

528178 Radarvara af gerðinni Cobra 1 stk.

528179 Svörtum pilot sólgleraugum af óþekktri gerð 1 stk.

528180 Svörtum sólgleraugum með brúnu gleri af óþekktri

gerð

1 stk.

Telst þetta varða við 244. gr. almennra hegningarlaga nr. 19/1940.

7. Fíkniefnalagabrot með því að hafa, á sama tíma og frá greinir í ákærulið 9, haft í vörslum sínum 1,23 gaf maríhúana og 3 stk af ecstasy, en efnin fundust við líkamsleit á ákærða í kjölfar afskipta lögreglu af ákærða að Ármúla í Reykjavík.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

8. Þjófnað með því að hafa, þriðjudaginn 15. september 2020, innandyra á hótelinu Hlemmur Square í Reykjavík, stolið einni flösku af Jägermeister að óþekktu verðmæti.

Telst þetta varða við 244. gr. almennra hegningarlaga nr. 19/1940.

9. Þjófnað með því að hafa, mánudaginn 19. október 2020, að matvöruversluninni Iceland við Engihjalla í Kópavogi, stolið matvörum að söluverðmæti allt að 51.580 kr.

Telst þetta varða við 244. gr. almennra hegningarlaga nr. 19/1940.

10. Gripdeild með því að hafa, föstudaginn 6. nóvember 2020, í verslun Raf vörumarkaðsins við Síðumúla 34 í Reykjavík, tekið ófrjálsri hendi Lenovo spjaldtölvu og Communel LED lampa, að óþekktu verðmæti.

Telst þetta varða við 245. gr. almennra hegningarlaga nr. 19/1940.

11. Gripdeild með því að hafa, föstudaginn 6. nóvember 2020, í verslun Vodafone að Suðurlandsbraut 8 í Reykjavík, tekið ófrjálsri hendi rauðan JCB ferðahátalara að söluverðmæti kr. 16.990.

Telst þetta varða við 245. gr. almennra hegningarlaga nr. 19/1940.

12. Þjófnað með því að hafa, föstudaginn 6. nóvember 2020, farið inn í bifreiðina FJ- D42 við Vegmúla 2 í Reykjavík, og stolið úr bifreiðinni eftirtöldum munum að óþekktu verðmæti:

Munanúmer: Lýsing munar: Fjöldi:532947 66° norður úlpu 1 stk.

532948 Icewear regnbuxum 1 stk.

532949 Manduka Jógadýnu 1 stk.

532950 Canon filmumyndavél 1 stk.

532951 Olympus myndavél og tveimur einnota myndavélum 3 stk.

532952 Gucci sólgleraugum og Rayban speglagleraugum 2 stk.

532953 Ótilgreindum fatnaði í poka 1 stk.

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærði verði dæmdur til að sæta upptöku á samtals 2,62 gaf maríhúana og 3 stk af ecstasy samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001 með síðari breytingum. Loks er krafist upptöku á rauðu kúbeini (munur nr. 523398) samkvæmt 69. gr. a. almennra hegningarlaga nr. 19/1940.

Verjandi ákærða krefst vægustu refsingar sem lög leyfa og hæfilegrar þóknunar sér til handa. Jafnframt er þess krafist að sakarkostnaður ákærða greiðist úr ríkissjóði.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í apríl 1987. Samkvæmt framlögðu sakavottorði, dagsettu 16. febrúar 2021, nær sakaferill ákærða aftur til ársins 2008 og hefur hann hlotið 14 fangelsisdóma, þar af níu vegna þjófnaðar. Ákærði hefur einnig verið sakfelldur fyrir gripdeild og önnur hegningarlagabrot og hefur ítrekað unnið sér til refsingar fyrir fíkniefnalagabrot. Ákærði var nú síðast dæmdur í 9 mánaða fangelsi fyrir þjófnað og fíkniefnalagabrot með dómi Héraðsdóms Reykjavíkur 9. október 2019. Þá var ákærði dæmdur í 8 mánaða fangelsi með dómi Landsréttar 17. maí 2019 fyrir ýmis hegningarlagabrot, þar á meðal þjófnað, auk brota gegn fíkniefnalögum, lyfjalögum og umferðarlögum.

Þann 10. mars 2020 var ákærða veitt reynslulausn í tvö ár á 256 daga eftirstöðvum refsingar. Með brotum þeim sem ákærði er nú sakfelldur fyrir hefur hann rofið skilorð reynslulausnarinnar. Ber því að dæma reynslulausnina upp, sbr. 82. gr. laga nr. 15/2016 og 60. gr. almennra hegningarlaga nr. 19/1940.

Ákærði afplánar nú fangelsisdóm í opnu fangelsi á Kvíabryggju. Á því er byggt af hálfu ákærða að við ákvörðun refsingar beri að líta til þess aðhann hafi tekið sig á í fangelsisvistinni og meðal annars sótt áfengis- og vímuefnameðferð. Hegðun hans hafi jafnframt verið góð að undanförnu. Þeim fullyrðingu til stuðnings er látið nægja að vísa til þess að ákærði hafi upphaflega verið færður til afplánunar í fangelsinu á Hólmsheiði en síðar verið fluttur í opið fangelsi á Kvíabryggju. Án þess að fullyrðingar ákærða um hegðun hans að undanförnu séu einnig studdar gögnumverðurekkilitiðsérstaklegatil þeirra við ákvörðun refsinga rí þessu máli. Hins vegar horfir skýlaus játning ákærða á sakargiftum til refsimildunar, sbr. 8. tölul. 1. mgr. 70. gr. almennra hegningarlaga. Á móti vegur að ákærði hefur ítrekað gerst sekur um þjófnað og því verður hliðsjón höfð af 255. gr. almennra hegningarlaga við ákvörðun refsingar.

Með hliðsjón afþví, sakarefni þessa mál sog 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 1 7 mánuði. Með vísan til sakaferils ákærða þykja ekki efni til að skilorðsbinda refsinguna.

Með vísan til lagaákvæða í ákæru eru gerð upptæk til ríkissjóðs 2,62 gaf maríhúana og 3 stk af ecstasy og rautt kúbein (munur nr. 523398), sem lögregla lagði hald á við rannsókn málsins.

Á grundvelli sakfellingar ákærða, sbr. 235. gr. laga nr. 88/2008 um meðferð sakamála, verður honum gert að greiða sakarkostnað málsins.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 117.800 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið K-kvk-nf E-kvk-nf saksóknarfulltrúi fyrir S-kvk-þf H. B-kvk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf P-kk-nf S-kk-nf, sæti fangelsi í 17 mánuði.

Upptæk eru gerð til ríkissjóðs 2,62 gaf maríhúana og 3 stk af ecstasy og rautt kúbein (munur nr. 523398).

Ákærði greiði málsvarnarþóknun skipaðs verjanda síns, S-kk-ef K-kk-ef S-kk-ef, 117.800 krónur.

A-kvk-nf S-kvk-nf

--------------------- --------------------- ---------------------

Rétt endurrit staðfestir,

Héraðsdómi Reykjavíkur, 19. maí 2021